open-index/open-wikipedia-markdown huggingface dataset:
அறுபத்து நான்கு சிவவடிவங்கள்

**அறுபத்து நான்கு சிவவடிவங்கள்** என்பவை சைவர்களின் இறைவனான சிவபெருமானின் அறுபத்து நான்கு வடிவங்களாகும். இதனை *சதுஷஷ்தி மூர்த்திகள்* என்று சமசுகிருத மொழியில் அழைப்பர்.

## 64 வடிவங்கள்
*[[அஷ்டாஷ்ட விக்கிரக லீலை]]* எனும் கேசி முனிவரின் நூலில் சிவபெருமானின் அறுபத்து நான்கு வடிவங்களும், அவ்வடிவங்களின் மூலம் அடியார்களுக்குச் சிவபெருமான் அருளியமையும் குறிப்பிடப்பட்டுள்ளன. ஈக்காடு இரத்தினவேலு முதலியாரின் சிவபராக்கிரமம் எனும் தமிழ் நூலிலும் இந்த அறுபத்து நான்கு வடிவங்கள் கூறப்பட்டுள்ளன.

சதாசிவ வடிவத்தின் ஈசானம், தத்புருடம், அகோரம், வாமதேவம், சத்யோசாதம் போன்ற ஐந்து முகங்களிலிருந்து, முகத்திற்கு ஐந்தாக இருபத்தியைந்து வடிவங்கள் தோன்றின. இவை மகேசுவர மூர்த்தங்கள் என்று அழைக்கப்படுகின்றன. இந்த மகேசுவர மூர்த்தங்களுடன் வேறு சில வடிவங்களும் இணைந்து அறுபத்து நான்கு வடிவங்களாக குறிப்பிடப்பட்டுள்ளன.

## வகைப்பாடு
இந்த அறுபத்து நான்கு சிவவடிவங்களும் போக வடிவங்கள், யோக வடிவங்கள், கோப வடிவங்கள் (வேக வடிவங்கள்) என மூன்றாக பிரிக்கப்பட்டுள்ளன.

### போக வடிவம்
* உமாமகேஸ்வரர்
* சந்திரசேகரர்
* ரிஷபாரூடர்
* மாதொருபாகர்

### யோக வடிவம்
* தட்சிணாமூர்த்தி
* ஞான தட்சிணாமூர்த்தி
* யோக தட்சிணாமூர்த்தி
* வீணா தட்சிணாமூர்த்தி
* சுகாசனர்

### கோப வடிவம்
* கங்காளர்
* வீரபத்திரர்
* திரிபுராந்தக மூர்த்தி
* கஜயுக்த மூர்த்தி
* காலந்தக மூர்த்தி

### பிற சிவ வடிவங்கள்

64 சிவ வடிவங்கள் தவிர்த்து எண்ணற்ற சிவவடிவங்களை புராணங்கள் கூறுகின்றன. சைவ சமயக் கலைக் களஞ்சியம் கஜாரி, கஜமுக அனுக்கிரக மூர்த்தி, இராவண அனுக்கிரக மூர்த்தி, ஹரிவிரிஞ்சதாரணர், ஏகதசருத்திரர், முயலகவத மூர்த்தி, சர்வ சம்ஹாரர், யக்ஞேசுவரர், உக்கிரர் ஆகியவற்றை பட்டியலிடுகிறது.

## காண்க
* மகேசுவர மூர்த்தங்கள்

## வெளி இணைப்புகள்
* அறுபத்து நான்கு திருமேனிகளுக்கான விளக்கங்கள் படங்களுடன் பெண்மை டாட் காம்
* சிவனே பரம்பொருள் சிவபோகம் டாட் காம் 

## ஆதாரம்


பகுப்பு:சிவ வடிவங்கள்
பிரார்த்தனா மூர்த்தி

கைலையில் சிவபெருமானின் பார்வதிதேவி தருகாவனத்தில் ஆடிய திரு நடனத்தினை இங்கும் ஆடிக்காண்மிக்கும் படியாக வேண்டிய திருக்கோலம் **பிரார்த்தனா மூர்த்தி** என அழைக்கப்படுகிறது.  இத்திருவுருவம் சிவனது அறுபத்து நான்கு திருக்கோலங்களில் ஒன்றாகும்.

## சொல்லிலக்கணம்

## வேறு பெயர்கள்

## தோற்றம்

## உருவக் காரணம்
தருகா வனத்தில் முனிவர்கள் மிகவும் செருக்குடன் இருந்தமையால் அவர்களை அடக்க சிவன் பிட்சாடன மூர்த்தியாக திருவுருவம் கொண்டு சென்றார். உடன் திருமாலும் மோகினி அவதாரம் எடுத்து சென்றார். சிவன் தான் இருக்கையில் திருமாலை மோகினி அவதாரம் எடுக்கச் செய்து உடன் சென்றமையை அறிந்து உமாதேவியாருக்கு ஊடல் வந்தது.

இதனை அறிந்த சிவபெருமான் பார்வதி, திருமால், காளி, துர்கை அனைவருமே ஒருவரே என்ற உண்மையை உணரவைத்தார். அதன்பின் பார்வதி தருகாவனத்தில் சிவனார் ஆடிய திருநடனத்தினை கைலையிலும் ஆடிக்கட்ட வேண்டுமென பிராத்தனை செய்தார். 

## கோயில்கள்

## மேலும் காண்க
* சிவன்
* சைவ சமயம்

## மேற்கோள்கள்

பகுப்பு:சிவ உருவத்திருமேனிகள்
பிரம்ம சிரச்சேத மூர்த்தி

செருக்கு மிகுந்த பிரம்மாவின் தலைகளில் ஒன்றினை கொய்த சிவபெருமானின் திருவுருவம் **பிரம்ம சிரச்சேத மூர்த்தி** என்று அழைக்கப்படுகிறது. இத்திருவுருவம் சிவனது அறுபத்து நான்கு திருக்கோலங்களில் ஒன்றாகும்.

## சொல்லிலக்கணம்

## வேறு பெயர்கள்

## தோற்றம்

## உருவக் காரணம்
பிரம்மாவுக்கும் திருமாலிற்கும் தங்களில் யார் பெரியவர் என்ற போட்டி உண்டானது. வேதமும், பிரணவமும் சிவனே இருவரிலும் உயர்வானவர் என்று கூறிய பின்னும், இருவரின் சண்டையும் தொடர்ந்தது. இதை தேவர்கள் மூலம் அறிந்த சிவபெருமான் லிங்கோத்பவராக காட்சி தந்தார். அதனைக் கண்ட திருமால் தன்னைவிட ஈசனே பெரியவர் என்று அமைதியானார். ஆனால் பிரம்மா அதை ஏற்காமல் இன்னும் செருக்குடன் இருந்தார். 

எனவே சிவபெருமான் பைரவராக மாறி அவருடைய தலைகளில் ஒன்றினை கொய்தார். முனிவர்களிடமுடம், தேவர்களிடமும் அதை பிட்சை பாத்திரமாக்கி ரத்த வேட்டை நடத்தினார். இதனால் பிரம்மாவின் செறுக்கு அழிந்தது.

## கோயில்கள்

## மேலும் காண்க
* சிவன்
* சைவ சமயம்

## மேற்கோள்கள்

பகுப்பு:சிவ உருவத்திருமேனிகள்
முதலாம் கஜபாகு

**முதலாம் கஜபாகு** என்பவர் ஒரு இலங்கை அரசன்.  இவன், சேர அரசன் செங்குட்டுவன் காலத்தவன் ஆவான்.  செங்குட்டுவன் கண்ணகிக்கு கோவில் கட்டியபோது, அந்த விழாவில் கஜபாகு மன்னர் கலந்து கொண்டதாகவும், அப்போது கண்ணகியின் புகழை இலங்கையிலும் பரப்ப போவதாகவும் கூறியுள்ளார். இவரை பற்றிய விரிவான தகவல்கள் இல்லை.

## உசாத்துணைகள்
* Bopearachchi, Osmund (1996). "Seafaring in the Indian Ocean: Archaeological Evidence from Sri Lanka" In: *Tradition and Archaeological: Early Maritime Contacts in the Indian Ocean*. Eds Himanshu Prabha Ray, Jean-François Salles. Reprint 1998. Manohar, New Delhi, pp.&nbsp;59–77. .
* Kessler, Oliver (1998). "The Discovery of an Ancient Sea Port at the Silk Road of the Sea. Archaeological Relics of the Godavaya Harbaour". In M. Domroes/H. Roth (eds.):
Sri Lanka, Past and Present. Weikersheim: Margraf Verlag, 12-37. .
* Ray, Himanshu Prabha. (2003). *The Archaeology of Seafaring in Ancient South Asia*. Cambridge University Press. Cambridge, U.K.  (hbk);  (pbk).
* 'The Cult of the Goddess Pattini', Gamini Obeysekara, University of Chicago Press 1984
* Lakadiva.org : http://lakdiva.org/mahavamsa/

## மேற்கோள்கள்

பகுப்பு:முதலாம் லம்பகர்ண அரசர்கள்
பகுப்பு:136 இறப்புகள்
இடபாந்திக மூர்த்தி

இறவாமல் இருக்க தர்மதேவதை சிவபெருமானின் ரிஷப வாகனமாக இருக்க வரம் வேண்டி நின்றார், அதனை அங்கிகரித்து தர்மதேவதையை வாகனமாக ஏற்றுக்கொண்ட சிவபெருமானின் திருவுருவம் **இடபாந்திக மூர்த்தி** என்று அழைக்கப்படுகிறது.  இத்திருவுருவம், அறுபத்து நான்கு சிவ உருவத்திருமேனிகளில் ஒன்றாக சைவர்களால் வணங்கப்படுகிறது.

## சொல்லிலக்கணம்

## வேறு பெயர்கள்
அறவெள்விடைக்கு அருளிய வடிவம்

## தோற்றம்
சிவபெருமான் காளையின் மீது சாய்ந்தபடி, இடக்காலை ஊன்றி, வலக்காலை ஒய்யாரமாக தாங்கியபடி நிற்கும் வடிவம் இடபாந்திகராகும். இவ்வடிவத்தில் இடபுறம் உமையம்மை காட்சிதருகிறார்.

## உருவக் காரணம்

உலகம் அழியும் போது தானும் அழிய நேரும் என்ற பயம் தர்மதேவதைக்கு வந்தது. ஊழிக்காலத்தில் சிவபெருமான் உமாபார்வதியுடன் சேர்ந்து திருநடனம் புரிவார். அந்நாளில் புதுஉலகம் தோன்றுவிக்கப்பெறும். எனவே தர்மதேவதை சிவபெருமானை நோக்கி தவமிருந்து, அவரிடம் சரணடைந்தார். தர்மதேவதை ரிசபமாக மாறிநிற்க, ரிசபத்தின் தலையை சிவபெருமான் தொட்டு ஆசிதந்தார். 

## கோயில்கள்
திருவாடுதுறை மாசிலாமணிஸ்வரர் கோயில் -  இங்கே அமைந்துள்ள இடபாந்திக மூர்த்தியை வணங்குவோமானால் ஊழிக்காலத்தில் நம்முடைய ஆன்மா சிவபெருமானை தஞ்சமடையும் என்பது ஐதீகம். இவருக்கு திங்கள்,வியாழக்கிழமைகளில் வெண்தாமரை அர்ச்சனையும், பசுவின் பால் நைவேத்தியமும் கொடுக்க குரு தோஷ நிவர்த்தியுண்டாகும். மேலும் சிவபெருமானுக்கு வில்வ நீரால் அபிசேகம் செய்தால் மறுபிறவியிலும் சிவனருள் கிடைக்கும்.

## மேலும் காண்க
* சிவன்
* சைவ சமயம்

## மேற்கோள்கள்

பகுப்பு:சிவ உருவத்திருமேனிகள்
கருடன் அருகிருந்த மூர்த்தி

திருமாலின் வாகனமான கருடனுக்கு அருள்செய்த சிவனது திருக்கோலம் **கருடன் அருகிருந்த மூர்த்தி**யாகும்.  இத்திருவுருவம் சிவனது அறுபத்து நான்கு திருக்கோலங்களில் ஒன்றாகும்.

## சொல்லிலக்கணம்

## வேறு பெயர்கள்

## தோற்றம்

## உருவக் காரணம்

கயிலையில் இருக்கும் சிவபெருமானின் தரிசனம் பெறுவதற்காக திருமால் கருட வாகனத்தில் சென்றார். சிவபெருமானின் காவலனான நந்திதேவனிடம் அனுமதி பெற்று திருமால் சிவதரிசனத்திற்குச் சென்றுவிட, கருடன் வெளியில் நின்றார். சிவதரிசனத்தில் மூழ்கிய திருமால் திரும்பிவர நேரமானதால், கருடன் நந்திதேவனிடம் அனுமதி பெறாமல் உள்ளே செல்ல முயன்றார். இதனால் இருவருக்கும் சண்டை மூண்டது. நந்தி தேவனின் ஆவேச மூச்சில் கருடன் நிலைதடுமாறி விழுந்தார். 

தன்னைக் காக்க திருமாலை அழைத்தார். சிவதரிசனத்தில் இருந்த திருமால் சிவனிடம் வேண்ட, நந்தியிடம் கருடனை மன்னிக்குமாறு சிவபெருமான் ஆணையிட்டார். அதனால் கருடன் காக்கப்பெற்றார்.

## கோயில்கள்

## மேலும் காண்க
* சிவன்
* சைவ சமயம்

## மேற்கோள்கள்

பகுப்பு:சிவ உருவத்திருமேனிகள்
நா. வரதராஜன்

**நா. வரதராஜன்** (பிறப்பு: 1928, இறப்பு: ஏப்ரல் 10, 2012) தமிழக அரசியல்வாதி மற்றும் இந்திய பொதுவுடமை மார்க்சிய கட்சியின்  முன்னாள் தமிழ் மாநிலச் செயலாளரும் முதுபெரும் தலைவர்களில் ஒருவரும்  ஆவார்.

## ஆரம்ப கால வாழ்க்கை
இவர் திண்டுக்கல் மாவட்டம்  வேடசந்தூர் தாலுகாவில் பாளையம் அருகே உள்ள கம்பிளியம்பட்டியில் செல்வந்தக் குடும்பத்தில் பிறந்தார். திண்டுக்கல்லில் பஞ்சாலைத் தொழிலாளியாக தனது வாழ்க்கையைத் துவக்கினார். இவருக்கு ஜெகதாம்பாள் என்ற மனைவியும், கல்யாணசுந்தரம், பாரதி ஆகிய மகன்களும் உள்ளனர். கல்யாணசுந்தரம் திண்டுக்கல் நகராட்சியின் துணைத்தலைவராக பணியாற்றி உள்ளார்.

## அரசியல் வாழ்க்கை
மார்க்சிஸ்ட் கட்சியின் தொழிற்சங்கத்தில் இணைந்து அரசியலில் ஈடுபட்டார். அந்தக் கட்சியின் மாநிலச் செயலாளராகவும், தேசிய செயற்குழு உறுப்பினராகவும் இருந்தவர்.1954-ல் மதுரை ஜில்லா போர்டு உறுப்பினராகவும், 1967ம் ஆண்டு வேடசந்தூர் தொகுதியில் இருந்து சட்டப்பேரவை உறுப்பினராகத் தேர்ந்தெடுக்கப்பட்டார். பின்னர் 1977 மற்றும் 1980 ஆண்டுகளில் திண்டுக்கல் தொகுதியிலிருந்து சட்டசபைக்கு தேர்ந்தெடுக்கப்பட்டார்.
1943ல் ஒன்றுபட்ட கம்யூனிஸ்ட் கட்சியில் தன்னை இணைத்துக் கொண்ட அவர் பின்பு 1964-ல் மார்க்சிஸ்ட் கம்யூனிஸ்ட் கட்சி உதயமான போது அதில் தன்னை இணைத்துக் கொண்டு மதுரை மாவட்டச் செயலாளராக, மாநிலக்குழு உறுப்பினராக, மத்தியகுழு உறுப்பினராக பணியாற்றியவர். 2001லிருந்து 2010 வரை மூன்று முறை மார்க்சிஸ்ட் கம்யூனிஸ்ட் கட்சியின் மாநிலச் செயலாளராக தேர்ந்தெடுக்கப்பட்டு சிறப்பாக பணியாற்றியவர்.

## போராட்டங்கள்
மார்க்சிஸ்ட் கம்யூனிஸ்ட் கட்சி நடத்திய பலகட்ட போராட்டங்களில் பங்கேற்றும், தலைமையேற்றும் மூன்று ஆண்டுகள் சிறை வாழ்க்கை அனுபவித்தார். கட்சியின் மீது அடக்குமுறை ஏவப்பட்ட காலத்தில் இரண்டு ஆண்டுகள் தலைமறைவாக இருந்து கட்சிப் பணியாற்றியவர்.
தமிழகத்தில் உள்ள சாதாரண ஏழை, எளிய மக்களின் சமூக மேம்பாட்டிற்காகவும், தீண்டாமைக் கொடுமையை எதிர்த்தும் போராடியும், மதுரை, உத்தப்புரம் தீண்டாமைச் சுவரை அகற்ற பாடுபட்டவர். இந்தப் போராட்டங்களுக்கு தலைமையேற்று நடத்தியவர்.

### அருந்ததிய மக்களின் இடஒதுக்கீட்டுக்கான போராட்டம்
அருந்ததிய மக்களுக்கு 3 சதவிகிதம் உள் இடஒதுக்கீடு வழங்கிட வேண்டுமென மார்க்சிஸ்ட் கம்யூனிஸ்ட் கட்சி போராடியது. இந்தப் போராட்டத்திற்கு தலைமையேற்று வழி நடத்தியவர். இப்போராட்டத்தின் காரணமாகவே தமிழக அரசு அருந்ததிய மக்களுக்கு 3 சதவிகித உள்இடஒதுக்கீடு வழங்கியது என்பது குறிப்பிடத்தக்கது.

## இறப்பு
2012 ஏப்ரல் மாதம் 10 ஆம் தியதியன்று காலமானார்.

## மேற்கோள்கள்


பகுப்பு:தமிழ்ப் பொதுவுடமைவாதிகள்
பகுப்பு:1928 பிறப்புகள்
பகுப்பு:2012 இறப்புகள்
பகுப்பு:6 ஆவது தமிழ்நாடு சட்டமன்ற உறுப்பினர்கள்
பகுப்பு:7 ஆவது தமிழ்நாடு சட்டமன்ற உறுப்பினர்கள்
பகுப்பு:4 ஆவது தமிழ்நாடு சட்டமன்ற உறுப்பினர்கள்
சரபம்

**சரபம்** பற்றிப் பல்வேறு கருத்துகள் நிலவி வந்துள்ளன. அவற்றை விளங்கிக் கொள்ளுதல் நலம். கற்பனை உருவப் படைப்பில் இத்தகைய வேறுபாடுகள் தோன்றுவதைத் தடுக்க இயலாது.
* சரபம் (உருவ வேறுபாடுகள்) - 8 கால் பறவை, 20 தலைப் பறவை
* சரபமூர்த்தி (இலக்கியக் குறிப்புகள்) - இரணியனைக் கொன்ற நரசிங்கத் திருமாலை அடக்கிய சிவப் பறவை
* சரபம் (தெய்வச்சிலை) - வால் உள்ள சிங்கமுகப் பறவை
* சரபம் (திரைப்படம்) - 2014 ஆம் ஆண்டு வெளிவந்த தமிழ்த் திரைப்படம்

பகுப்பு:விலங்கியல் பெயருடையக் கட்டுரைகள்
பைரவி

**பைரவி** என்ற தலைப்பில் உள்ள கட்டுரைகள்:

* பைரவி (திரைப்படம்)
* பைரவி (ராகம்)
* பைரவி (இறைவி)
* சிந்து பைரவி
* ஆனந்த பைரவி
* பாதாளபைரவி
* வசந்தபைரவி
பைரவி (இறைவி)

**பைரவி** என்பவர் ஒரு இந்து தெய்வமும் தச மகாவித்யாக்களுள் ஒருவரும் ஆவார். அவர் கால பைரவரின் துணைவியார். பார்வதி தேவியின் அம்சமான பைரவி இந்துக்களால் வணங்கப்படுகிறாள். 

*வீர பைரவி*, *திரிபுரா பைரவி*, *கால பைரவி*, *சித்த பைரவி*, *சைதன்ய பைரவி* மற்றும் *ருத்ர பைரவி* என்று பல பெயர்களில் பைரவி வணங்கப்படுகிறாள். சண்டன், முண்டன், துர்க்காசுரன் போன்ற அரக்கர்களை அழித்தவளாக வணங்கப்படுகிறாள்.

## குண்டலினி
பைரவி என்பது குண்டலினி மற்றும் தந்திரக் கலையில் தேர்ச்சி பெற்ற ஒரு பெண்ணைக் குறிக்கும் பெயராகும். தந்திரக் கலையைக் கற்கும் அல்லது அதில் ஈடுபடும் பெண் யோகினி என்று அழைக்கப்படுகிறார். அறுபத்து நான்கு யோகினிகளின் உதவியுடன் தந்திரக் கலையில் முழுமை பெற்றவர் பைரவி எனப்படுகிறார். யோகினிகள் அல்லது ஜோகினிகள் என்பவர்கள் மொத்தம் அறுபத்து நான்கு பேர் ஆவர். இவர்கள் பைரவிக்குத் துணையாக இருக்கும் பெண் தெய்வங்களாகவும் கருதப்படுகின்றனர். இந்த அறுபத்து நான்கு யோகினிகளுக்கும் பைரவியே முதன்மையான தலைவராக விளங்குகிறார். அதேபோல் பைரவர் என்பவருக்கு ஐம்பத்து இரண்டு பைரவர்கள் துணை அதிகாரங்களாக உள்ளனர். புராணங்கள் மற்றும் தந்திர நூல்களின்படி பைரவி என்பவர் பைரவரின் துணைவியார் ஆவார். தந்திர சாஸ்திரத்தின் அடிப்படையில் அறுபத்து நான்கு யோகினிகள், ஐம்பத்து இரண்டு பைரவர்கள் மற்றும் ஐம்பத்து ஆறு காலவர்கள் ஆகிய அனைவரும் ஒன்றிணைந்து செயல்படுகின்றனர்.

பைரவி சுபங்கரி என்றும் அழைக்கப்படுகிறார். இதற்குத் தன் குழந்தைகளாகிய பக்தர்களுக்கு நன்மைகளைச் செய்பவர் என்று பொருளாகும். அவர் ஒரு சிறந்த தாயாகக் கருதப்படுகிறார். அதே வேளையில் அறநெறி தவறியவர்களுக்கும் கொடூரமானவர்களுக்கும் வன்முறை, தண்டனை மற்றும் அழிவைத் தருபவராகவும் அவர் இருக்கிறார். இத்தகையோருக்கு அவர் வன்முறையின் தாயாகத் திகழ்கிறார். தோற்றத்தில் அச்சமூட்டுபவராகவும் கடுமையானவராகவும் காட்சியளித்தாலும் தன் குழந்தைகளுக்கு அவர் என்றும் கனிவான தாயாகவே விளங்குகிறார்.

## திரிபுரா பைரவி தோற்றம்
திரிபுரத்தை எரித்த சிவபெருமானுடன் சேர்ந்து பார்வதி தேவி பைரவியாக நடனமாடியதாக நம்பப்படுகிறது. அவள் பயங்கர தோற்றத்துடன் கழுதையை வாகனமாக கொண்டவள். சிவரூபம் என்பதால் நெற்றிக்கண்ணும், நான்கு கரங்களும், புலித்தோல் ஆடையும் உடையவள். 

## சொர்ண பைரவி
சுவர்ண பைரவரின் அரவணைப்பில் பைரவின் மடியில் அமர்ந்திருக்கும் பைரவி சொர்ண பைரவி என்று அழைக்கப்பெறுகிறாள்.

## லிங்க பைரவி
சேலம், சாமிநாயக்கன்பட்டியில், "லிங்க பைரவி' சிலையை சற்குரு ஜக்கி வாசுதேவால் பிரதிஷ்டை செய்யப்பட்டுள்ளது.

## மேற்கோள்கள்
 

பகுப்பு:இந்து பெண் தெய்வங்கள்
பகுப்பு:பார்வதியின் வடிவங்கள்
தடையறத் தாக்க

**தடையறத் தாக்க** என்பது 2012ல் வெளி வந்த தமிழ்த் திரைப்படமாகும். இதை மகிழ் திருமேனி இயக்கினார். அருண் விஜய், மம்தா மோகன்தாசு போன்றோர் நடித்துள்ளனர்.

## கதை
செல்வா (அருண் விஜய்) வாடகைக்கு மகிழுந்து விடும் கடையை வைத்துள்ளார். அவரின் காதலி பிரியா (மம்தா மோகன்தாசு). பிரியாவின் வீட்டில் திருமணத்திற்கு அனுமதி பெறுகிறார் செல்வா. தன் தோழிக்கு உதவப்போய் சென்னையின் பெரிய தாதா மகாவை சந்திக்கிறார். மர்மமான முறையில் மகா இறந்துவிடுகிறார். மகாவை கொல்ல பயன்படுத்தப்பட்ட மட்டையின் ஒரு பகுதி செல்வா சென்ற மகிழுந்தில் இருந்ததால் அவரின் இறப்பிற்கு காரணம் செல்வா என மகாவின் தம்பி குமார் கருதுகிறார். அதனால் அவரை கொல்ல முயல்கிறார். அவரிடம் இருந்து தப்ப செல்வா முயல்கிறார். உண்மையான கொலையாளி யார் என்று கண்டுபிடிக்கிறார். குற்றவாளியை காத்து மகா\செல்வா குழுவை ஒழித்துகட்டுகிறார்.

## மேற்கோள்கள்

பகுப்பு:2012 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
சீவுளி

மரவேலையில் **சீவுளி** அல்லது **இழைப்புளி** () என்பது மரத்தை மட்டமாக்கவும் சீராக்கவும் ஒல்லியாக்கவும் பயன்படும் ஓர் உளி பொருத்திய கருவி ஆகும்.  இதனை மரத்தின் மேல் வைத்து  இழைக்க அதில் குறிப்பிட்ட கோணத்தில் பொருத்தப்பட்டு இருக்கும் வள்ளேடு (angular blade) அல்லது கோண உளி மரத்தின் மேற்பரப்பை  இழைக்கும்.  எவ்வளவு தடிப்பாக இழைக்க வேண்டும் என்பதை வள்ளேட்டின் கோணநிலையை  மாற்றிப் பெற்றுக் கொள்ளலாம்.  

பகுப்பு:மரவேலைக் கருவிகள்
பகுப்பு:கையாற்றல் கருவிகள்
பகுப்பு:மரவேலைக் கைக்கருவிகள்
லிங்க புராணம்

**லிங்க புராணம்** என்பது வியாசர் எழுதிய பதினெண் புராணங்களில் பதினொன்றாவது புராணமாகும். இப்புராணம் லிங்க வழிபாட்டின் மேன்மையை எடுத்துரைக்கிறது. இது பத்தாயிரம் (10,000) ஸ்லோகங்களை உள்ளடக்கியதாகும். பஞ்ச பூதங்களின் தோற்றம், இந்து காலக் கணக்கீடு, பிரபஞ்சத்தின் தோற்றம் என பலவற்றை இந்நூல் எடுத்துச்சொல்கிறது.

## மேற்கோள்கள்

பகுப்பு:பதினெண் புராணங்கள்

## தொடர்புடையவை
* வியாசர்
* புராணங்கள்
* இந்து சமயம்
நாரத புராணம்

**நாரத புராணம்** (*Naradiya Purana*; தேவநாகரி:नारदीय पुराण, நரத புராணா) என்பது பதினெண் புராணங்களில் ஆறாவது புராணமாகும். நாரதரைப் பற்றி கூறும் இப்புராணம் இருபத்தி ஐந்தாயிரம் (25,000) சுலோகங்களைக் கொண்டது. 

நாரத முனிவர் சனத்குமாரர்களுக்கு கூறிய நாரத புராணத்தினை மீண்டும் சூதர் என்பவருக்கும், முனிவர்களுக்கும் கூறினார். இதில் நாரத முனிவரின் பிறப்பு, அவருக்கு கிடைத்த தட்சனின் சாபம், பிரம்மனின் சாபம், மனிதனாக நாதரர் பிறந்தமை, சனிபகவான் பார்வை நாரதர் மேல் பட்டது, இராமாயணம், நாரதர் தமயந்தி திருமணம் போன்றவைகள் அடங்கியுள்ளன.

நாரத புராணத்தின் ஓர் உறுப்பான குருபாவனபுர மகாத்மியத்தில் குருவாயூர் குருவாயூரப்பன் திருத்தல வரலாறு கூறப்பட்டுள்ளது.
## இதனையும் காண்க
* ருக்மாங்கதன்
## மேற்கோள்கள்

பகுப்பு:பதினெண் புராணங்கள்
சென்னை துரந்தோ

**சென்னை துரந்தோ** (*Chennai Duronto*) என்பது இந்திய இரயில்வேயின் அதிவேகத் தொடருந்து சேவைகளில் ஒன்றாகும். இது சென்னை சென்ட்ரல் நிலையத்திலிருந்து டெல்லி ஹஸ்ரத் நிஜாமுதின் ரயில் நிலையத்திற்கு இடையே செல்லும் பயணிகள் தொடருந்து ஆகும்.

திங்கள் மற்றும் வெள்ளிக்கிழமைகளில் சென்னையிலிருந்தும் செவ்வாய் மற்றும் ஞாயிற்றுக்கிழமைகளில் டெல்லியிருந்தும் புறப்படுகிறது. மொத்த பயண தொலைவு 2174 கிலோமீட்டர் ஆகும். சென்னை -டெல்லியிடையே (டெல்லி -சென்னையிடையே) 6 ரயில் நிலையங்களில் நின்று 303 ரயில் நிலையங்களைக் கடந்து செல்லுகிறது. சென்னையிலிருந்து காலை 06:40 க்குக் கிளம்பும் ரயில் மறுநாள் காலை 10:35 ற்கு டெல்லியைச் சென்று அடையும். மொத்த பயண நேரம் 27 மணிகள் 55 நிமிடங்கள். டெல்லியிலிருந்து நண்பகல் 15:50 ற்குக் கிளம்பும் ரயில் வண்டி அடுத்தநாள் இரவு 20:10 ற்குச் சென்னையை வந்தடையும். மொத்தப் பயண நேரம் 28 மணிகள் 20 நிமிடங்கள். சென்னை டெல்லி ரயிலின் எண் 12269. டெல்லி சென்னை ரயிலின் எண் 12270.

பகுப்பு:இந்திய விரைவுவண்டிகள்
மணல்தொட்டி அறிவு

**மணல் தொட்டி அறிவு** அல்லது **மணல் தொட்டி ஞானம்** (**Sandbox Wisdom**) என்பது ஆளுமை கற்றுத்தரும் ஒரு புத்தகம். இதன் ஆசிரியர் டாம் அசாக்கர் (Tom Asacker) மேலாளுமை பற்றி மிகுந்த அறிவு கொண்டவர்.

## முக்கிய கதாபாத்திரங்கள்
**பில் வெஸ்ட்** (Bill West): ஒரு நிறுவனத்தின் தலைமை செயலதிகாரி
**ஃபால்கன்** (Falcon): ஓய்வு பெற்ற பணக்காரர்
**ஆண்ணி** (Annie): ஃபால்கனின் பேத்தி

## கதைக்களம்
ஒரு நிறுவனத்தின் தலைமை செயலதிகாரியாக இருக்கும் பில் வெஸ்ட் தன் நிறுவனத்தில் பல சிக்கல்களை சந்தித்து வெற்றியின்றி தொடர மனம் தளர்கிறார். என்ன செய்வதென அறியாத நிலையில் தன் நண்பனிடமிருந்து வந்த தொலைபேசி அழைப்பால் அவர் ஃபால்கன் என்பவரை சந்திக்கிறார். தனது மேலாண்மை மற்றும் வாணிகம் தழுவி பல பாடங்களை எதிர்பார்த்திருக்கும் பில்லுக்கோ அதிர்ச்சி என்னவென்றால் அவர் கற்றுக்கொள்ளப்போகிறது ஃபால்கனின் பேத்தியான பால்வாடி படிக்கும் சிறுமியிடமிருந்து. இவர்கள் இருவரும் ஆண்ணியை பள்ளியிலிருந்து அழைத்து, பக்கத்திலிருக்கும் விளையாட்டு மைதானத்திற்கு செல்ல கதை சூடு பிடிக்கிறது.
தொடர்ந்து பல நாட்கள் இவ்வறு மூவரும் நேரம் சேர்ந்து கழிக்க பில் தன்னிடம் பல மாற்றங்கள் உருவாவதும், தன் மேலாளுமை மாறி பல நன்மைகள் அடைவதை உணருகிறார். இவரிடம் உள்ள மாற்றங்கள் இவரின் நிறுவனமும் மாற உதவியாயிருக்க எப்படி வெற்றிப்பாதையில் செல்கிறார் என்பது மீதி கதை.

## கையேட்டுக் குறிப்புகள்
பில், ஃபால்கன் மற்றும் ஆண்ணி சந்திப்பின் போது முக்கியமான பாடங்களை குறிப்பெடுக்கும் பில்லின் கையேட்டுக்குறிப்புக்கள் படிக்கும் வாசகர்களுக்கும் மிகவும் உதவியாக இருக்க டாம் அவற்றை தனிப்பக்கங்களில் வடிவமைத்துள்ளார்.

## எளிமையான முறையில் ஆளுமை அறிவு
வாணிபத்தில் வெற்றி பெற பல உத்திகள் இப்புத்தகத்தில் புதைந்திருக்கின்றன. அவற்றில் சில இங்கே:
* பிள்ளைகளை சந்திக்கும் போது எவ்வாறு அவர்களின் அளவிற்கு குனிந்து வரவேற்கிறோமோ, அது போல் வாடிக்கையாளரின் தேவைக்கேற்ப நடக்க வேண்டும்.
* மறந்து போவது வாத்துக்கள் மட்டுமல்ல, மனிதர்களும் தான். எனவே சந்தையிலிருப்போர் தன் வாடிக்கையாளர்களோடு தொடர்ந்து தொடர்பை வைத்துக்கொள்ள வேண்டும்.
* எது செய்தாலும் இன்புற்று செய்ய வேண்டும். வேலை வேறு இன்பம் வேறென காணக்கூடாது (பிள்ளைகள் பிடிக்காததை செய்யாமலிருத்தல் போல்)
* வாடிக்கையாளர்களோ, சக தொழிலாளிகளோ பொருட்களைப்போல் நடத்தாமல் அவர்களோடு மனநிலையளவில் தொடர்புண்டானால் அது நிலைத்த வெற்றியை அளிக்கும்.
* தொடர்ந்து கற்றுக்கொண்டே இருக்க வேண்டும்.

பகுப்பு:நூல்கள்
பகுப்பு:மேலாண்மை
திருப்பாற்கடல்

**திருப்பாற்கடல்** (; ) என்பது 108 வைணவத் திருத்தலங்களில் ஒன்றாகும். பத்து ஆழ்வார்களால் பாடல்பெற்ற இத்தலம் இப்பூமியில் இல்லாத தலமாகும். இந்து தொன்மவியலில் **பாற்கடல்** என்பது திருமாலின் இருப்பிடமாகக் கூறப்படுகிறது. இந்த பாற்கடலில் ஆதிசேசன் என்ற பாம்புப் படுக்கையில் திருமால் படுத்துக் கொண்டிருப்பதாக திருமுறைகள் குறிப்பிடுகின்றன.

இறைவன் இங்கு இறைவன் பாற்கடல் வண்ணனாக (சீராப்திநாதன்) பாம்பணை மேல் தெற்கு நோக்கி தூங்கும்  கோலத்தில் காட்சியளிக்கிறான். இறைவி கடல்மகள் நாச்சியார், பூமாதேவி ஆகியோர். இத்தலத்தின் தீர்த்தம் அமிர்த தீர்த்தம், திருப்பாற்கடல் ஆகியன. விமானம் அஷ்டாங்க விமானம்.

## சிறப்புகள்

நிலவுலகில் இல்லாத இந்த திருப்பாற்கடல் மொத்தம் 51 பாக்களால் திருமங்கையாழ்வார், பெரியாழ்வார், ஆண்டாள், பேயாழ்வார் முதலிய பத்து ஆழ்வார்களாலும் பாடல் பெற்றது.

## பாற்கடல் கடைதல்

இந்து தொன்மவியலில் பாற்கடல் கடைதல் பெரும் நிகழ்ச்சியாகும். அமுதத்திற்காக வேண்டி பாற்கடலை கடைய தேவர்களும், தேவர்களின் அரசனான இந்திரனும் முடிவு செய்தார்கள். அதற்காக மந்தார மலையை மத்தாகவும், சிவபெருமானின் கழுத்தில் நாகாபரணமாக இருக்கும் வாசுகி பாம்பினை கயிறாகவும் கொண்டு கடைய முடிவெடுத்தார்கள். அதற்கு தேவர்கள் மட்டும் போதாதென அரக்கர்களுக்கும் சமபங்கு தருவதாகக் கூறி அவர்களையும் அழைத்தார்கள். வாசுகி பாம்பின் ஒரு புறம் தேவர்களும், மறுபுறம் அரக்கர்களும் இணைந்து பாற்கடலைக் கடையத் தொடங்கினார்கள்.

மந்தார மலையானது பாற்கடலினுள் மூழ்கத் தொடங்கியது. எனவே திருமால் ஆமையாக அவதாரம் எடுத்து, மந்தார மலையைத் தாங்கினார். தேவர்களும் அரக்கர்களும் மீண்டும் பாற்கடலைக் கடைந்தனர். நீண்ட நேரம் கடைந்ததன் காரணமாக வாசுகி பாம்பினால் வலி தாங்க முடியாமல் ஆலகால விசத்தினைக் கக்கியது. அந்த விசத்தினால் உலகில் உள்ள உயிர்கள் அனைத்தும், தேவர்களும், அரக்கர்களும், இன்னபிற தேவகனங்களும் அழிய நேரிடும் என்பதால் அனைவரும் சிவபெருமானிடம் தங்களைக் காக்குமாறு வேண்டினார்கள்.

சிவபெருமான் அந்த ஆலகால விசத்தினை உண்டார். அவருடைய வயி்ற்றுக்குள் இருக்கும் உலக உயிர்களை விசம் அழிக்காமல் இருக்க, பார்வதி தேவி சிவபெருமானது கண்டத்தைப் பிடித்தார். அதனால் சிவபெருமானுடைய கண்டத்தில் விசம் தங்கி, நீலகண்டமாக உருவாகியது. அதன் பின் மீண்டும் அரக்கர்களும், தேவர்களும் பாற்கடலைக் கடைந்தார்கள்.

## மேற்கோள்கள்


பகுப்பு:108 திவ்ய தேசங்கள்
பகுப்பு:இந்து அண்டவியல்
பகுப்பு:இந்து தொன்மவியல் இடங்கள்
மந்தார மலை

**மந்தார மலை** (*Mount Mandara*) என்பது இந்து தொன்மவியலின் அடிப்படையில் தேவர்களும், அசுரர்களும் பாற்கடலை கடைவதற்காக பயன்படுத்தப்பட்ட மலையாகும். அவ்வாறு பாற்கடலை கடையும் போது, மந்திர மலை பாற்கடலுக்குள் மூழ்காமல் இருக்க திருமால் ஆமை அவதாரம் கொண்டு தாங்கியதாகவும், ஆதிசேஷனின் சகோதரனான வாசுகி எனும் பாம்பைக் கயிறாக பயன்படுத்தியதாகவும் புராணங்கள் கூறுகின்றன.

## காண்க
* வாசுகி
* நவ நாகங்கள்

## ஆதாரம்
புராணங்கள்

பகுப்பு:இந்து தொன்மவியல் இடங்கள்
யுகபாரதி

**யுகபாரதி** (*Yugabharathi*) ஒரு தமிழ்க் கவிஞரும் திரைப்படப் பாடலாசிரியரும் ஆவார். இவரின் இயற்பெயர் பிரேம்குமாராகும். இவர் 1990 களின் முற்பகுதியில் பத்திரிகைகளில் கவிதைகள் எழுதத் தொடங்கியபோது, ​​சிறந்த தமிழ்க் கவிஞரான சுப்பிரமணிய பாரதியின் நினைவாக "யுகபாரதி" என்ற புனைப்பெயரைப் பயன்படுத்தத் தொடங்கினார். கணையாழி இதழில் பொறுப்பாசிரியராகவும், ராஜரிஷி இதழில் உதவியாசிரியராகவும் இருந்துள்ளார்.

ஆனந்தம்  திரைப்படத்தில் "பல்லாங்குழியின் வட்டம் பார்த்தேன்"  என்ற பாடலை எழுதியதில் பாடலாசிரியராக அறிமுகமானார். இவர் ஏறத்தாழ இரண்டாயிரம் திரைப் பாடல்களை எழுதியுள்ளார்.

## கல்வி
இவர் 1976 ஆம் ஆண்டு தஞ்சாவூரில் பிறந்தார். இவரின் இயற்பெயர் பிரேம் குமாராகும். இவர் தஞ்சாவூரில் உள்ள மேக்ஸ்வெல் மெட்ரிகுலேஷன் மேல்நிலைப் பள்ளியில் பள்ளிக்கல்வியைப் பயின்றார். அறந்தாங்கி அரசு பாலிடெக்னிக் கல்லூரியில் இயந்திரப் பொறியியல் பட்டயப் படிப்பு படித்தார்.
 
### குறிப்பிடத்தக்க பாடல்கள்
ஆனந்தம் திரைப்படத்தின் பல்லாங்குழியின் வட்டம் பார்த்தேன் பாடல், காதல் பிசாசே, மன்மத ராசா, கொஞ்ச நேரம் கொஞ்சும் நேரம் ஆகிய இவரது பாடல்கள் புகழ் பெற்றவை. இவர் மைனா, ராஜபாட்டை, நீலம், கும்கி ஆகிய திரைப்படங்களில் பணியாற்றியுள்ளார்.

## பாடல்கள்

### 2002-2009

### 2010-2015

### 2016 - 2021

### 2022 - இப்போதுவரை

## எழுதிய நூல்கள்
### கவிதைத் தொகுப்புகள்
* மனப்பத்தாயம்
* பஞ்சாரம்
* தெப்பக்கட்டை 
* நொண்டிக்காவடி
* தெருவாசகம்
* அந்நியர்கள் உள்ளே வரலாம்
* மராமத்து, 
* முனியாண்டிவிலாஸ், 
* பாதாளக்கொலுசு

### கட்டுரைத் தொகுப்புகள்
* கண்ணாடி முன்
* நேற்றைய காற்று
* ஒன்று
* நடுக்கடல் தனிக்கப்பல்
* வீட்டுக்கு வெளியே வெவ்வேறு சுவர்கள்
* அதாவது
* நானொருவன் மட்டிலும்
* நண்மை
* தத்தகாரம்
* இடம்பொருள் இசை, 
* பின்பாட்டு
* அகத்திரை
* நல்லார் ஒருவர்
* ஒருபாட்டு கொஞ்சம் பின்னணி
* நிழல் பொம்மை
* ஊஞ்சல் தேநீர்
* முன்னிருக்கைக்காரர்கள்
* ஒன்று
* நடுக்கடல் தனிக்கப்பல்
* ஒரு மரத்துக் கள்

இவரது திரைப்பாடல்கள் இரண்டு தொகுதிகளாக வெளிவந்துள்ளன. நேர்நிரை வெளியீட்டின் மூலம் ஐம்பதிற்கும் மேற்பட்ட நூல்களைப் பதிப்பித்துள்ளார்.

## விருதுகள்
இரண்டு முறை கவிதைக்காக தமிழக அரசின் பரிசை வென்றுள்ளார். சிறந்த பாடலாசிரியருக்கான விருதையும் கலைமாமணி விருதையும் பெற்றுள்ளார். இவருடைய படைப்புகளைப் பாராட்டி கோவை பாரதியார் பல்கலைக்கழகம் `ஐந்தமிழ் விருதை’ வழங்கியுள்ளது. திருப்பூர் தமிழ்ச்சங்க விருது, பிலிம்பேர் விருது, ஸ்டேட்பேங்க் விருது, காசியூர் ரங்கம்மாள் விருது, பெரியார் விருது ஆகியனவும் பெற்றுள்ளார். ஐந்துமுறை ஆனந்தவிகடன் விருதும், எட்டுமுறை மிர்ச்சி விருதும் பெற்றுள்ளார். நியூசு 18 தொலைக்காட்சி 2024 ஆம் ஆண்டின் சிறந்த பாடல் ஆசிரியருக்கான மகுடம் விருதை கவிஞர் யுகபாரதிக்கு வழங்கிச் சிறப்பித்தது.
2025ஆம் ஆண்டுக்கான பாவேந்தர் பாரதிதாசன் விருதைப் பெற்றார் 

## மேற்கோள்கள்

## வெளி இணைப்புகள்
* வலைப்பூ"
*http://www.thehindu.com/todays-paper/tp-national/tp-tamilnadu/article1026451.ece
*http://entertainment.oneindia.in/celebs/yugabharathi.html 

பகுப்பு:1976 பிறப்புகள்
பகுப்பு:வாழும் மக்கள்
பகுப்பு:தமிழ்க் கவிஞர்கள்
பகுப்பு:தமிழகக் கவிஞர்கள்
பகுப்பு:தமிழ்த் திரைப்படப் பாடலாசிரியர்கள்
பகுப்பு:தஞ்சாவூர் மாவட்ட மக்கள்
தேவ உலகம்

இந்து தொன்மவியல் அடிப்படையில் **தேவ உலகம்** என்பது பதினான்கு உலகங்களில் ஒன்றாகும். இது தேவர்கள் வாழ்கின்ற உலகம் என்பதால் *தேவ உலகம்* என்று அழைக்கப் பெறுகிறது. இந்திரன் ஆள்வதால் *இந்திர லோகம்* அல்லது *இந்திர புரி* என்றும் வழங்கப் பெறுகிறது. மேலும் *தேவ லோகம்* , *சொர்க்க லோகம்* , *சொர்க்க புரி* என பல்வேறு பெயர்களும் இதற்கு உண்டு.

பூமியில் இறை வழிபாடு, மற்ற உயிர்களுக்கு உதவுதல் போன்றவற்றைச் செய்யும் மனிதர்கள் சொர்க்கத்திற்குச் செல்வார்கள் என்ற நம்பிக்கையும் உள்ளது.

## இந்திரப் பதவி
இந்திரப் பதவி என்று அழைக்கப்பெறும் தேவ உலகை ஆளுகின்ற பதவியை மிகவும் பெருமையான ஒன்றாகவும், மிகவும் உயர்வான ஒன்றாகவும் நினைக்கப் பெறுகிறது. இப்பதவியை கைப்பற்ற அரக்கர்கள் முயலும் போது, சிவபெருமான், திருமால் போன்ற கடவுள்கள் அரக்கர்களை அழித்து தேவ லோகத்தினை மீண்டும் தேவர்களுக்கே மீட்டுத் தருவதாக புராணங்கள் கூறுகின்றன.

## தேவர்கள்
இந்த உலகத்தில் கந்தவர்கள் என்று அழைக்கப் பெறுகின்ற தேவர்கள் வசிக்கின்றார்கள். சூரியன், சந்திரன், சனி, ராகு, கேது போன்ற நவ கிரகங்களின் அதிபதிகளும், அக்னி, வருணன், வாயு போன்ற பஞ்ச பூதங்களின் அதிபதிகளும் இந்த உலகில் இருக்கின்றார்கள்.

## தேவ கன்னிகள்

இந்த உலகத்தில் ரம்பை, மேனகை, ஊர்வசி, திலோத்துமை போன்ற தேவ கன்னிகள் இருக்கின்றனர். இவர்கள் நடனக்கலையில் சிறந்தவர்களாகவும், அதீத அழகுடையவர்களாகவும் வர்ணனை செய்யப்படுகிறார்கள். தேவர்களின் அரசரான இந்திரன் தனது மனைவி இந்திராணியுடன் இவர்களின் நடனங்களைக் கண்டு களிப்பதாகக் கூறப்படுகிறது.

## தேவ உயிரினங்கள்

இத்துடன் காமதேனு, கற்பக விருட்சம் என்ற கேட்டதைத் தருகின்ற தேவ உயிரினங்களும், இவர்கள் பருகுவதற்கு அமுதமும் இருப்பதாக நம்பப்படுகிறது.

## காண்க
இந்து சமயம்

## மேற்கோள்கள்


பகுப்பு:இந்து தொன்மவியல் இடங்கள்
சுவையணி

**சுவையணி** அல்லது **சுவை அணி** என்பது கவிஞர்கள் தாம் சொல்ல வந்த கருத்தினை எட்டு சுவைகள் தோன்றப்பாடுவதாகும். 

## குறிப்பு
:*"உள்நிகழ் தன்மை புறத்துத் தோன்ற*
:*எண்வகை மெய்ப்பாட்டின் இயல்வது சுவையே"* - என்கிறது தண்டியலங்காரம் 69-ம் பாடல்.

## எட்டு வகை சுவைகள்
மேலே கூறிய எட்டு வகை சுவைகளானது இங்கே பட்டியலிடப்பட்டுள்ளது:
# வீரம் 
# அச்சம்
# இழிவு
# வியப்பு
# காமம்
# அவலம்
# சினம்
# நகை (உவகை, மகிழ்ச்சி)

இதனை
:*"வீர மச்ச மிழிப்பொடு வியப்பே*
:காம மவல முருத்திர நகையே."'' - என்று உரைக்கிறது தண்டியலங்காரம் 70-ம் பாடல்.  

## அணியின் வகைகள்
எட்டு வகை சுவைகளைக்கூறும் செய்யுள்கள் தாம் உரைக்கும் சுவையைப்பொருத்து அணியின் வகைகளாகின்றன. எனவே சுவையணியின் வகைகள் பின்வருமாறு:
# வீரச்சுவையணி
# அச்சச்சுவையணி
# இழிவுச்சுவையணி
# வியப்புச்சுவையணி
# காமஞ்சுவையணி
# அவலஞ்சுவையணி
# சினஞ்சுவையணி
# நகைச்சுவையணி

## பரதக்கலையுடன் தொடர்பு
சுவை என்பதன் வடமொழி சொல் "ரசம்" (रस). நவரசங்களை பரதம் பழகுவோர் பல்வேறான உணர்ச்சிகளை வெளிப்படுத்த கற்பர். இவற்றுள் சாந்தம் என்பது எந்தவொரு வேறு எட்டு சுவைகளும் இல்லாதிருத்தல் என்பதனால் இதனை சுவையாக கணக்கிட மாட்டார்கள்.
__NOTOC__

பகுப்பு:தமிழ் இலக்கண நூல்கள்
பகுப்பு:அணி இலக்கணம்
நிபந்தம் (இசை)

**நிபந்தம்** எனப்படுவது கர்நாடக இசையில் தாளக்கட்டுப்பாட்டுக்குள் அடங்கிய பாடல்களைக் குறிக்கும்.  கர்நாடக இசையில் பாடல்கள் நிபந்தம், அநிபந்தம் என இரண்டு வகையாகும்.

உதாரணம்:

*கிருதி

*கீர்த்தனை

*வர்ணம்

*தில்லானா

*அலங்காரம்

*ஜதீசுவரம்

*பதம் (இசை, நாட்டியம்)

*இராகமாலிகை

*தேவாரம்

*திருப்புகழ்

## மேற்கோள்களும் குறிப்புகளும்


பகுப்பு:கருநாடக இசை
எக்சுபெரியா இசட்

**சோனி எக்சுபெரியா z** , சோனி  நிறுவனத்தினால் தயாரிக்கப்பட்ட ஒரு ஆண்ட்ராய்டு திறன்பேசி ஆகும். சோனி எக்ஸ்பீரியா வரிசையில் வரும் திறன்பேசிகளாகும்.ஆண்ட்ராய்டு பதிப்புகளின் வரலாறு

16 கிகாபைட்டுகள் உள்ளார்ந்த நினைவகம் மற்றும் அணுகல் நினைவகம் 2 கிகாபைட்டு  கொண்டது . மேலும் இந்த தொலைபேசி   ஆண்ட்ராய்டு 4.1 ஜெல்லி பீன் இயங்குதளத்தில் இயங்குகிறது.

இந்த தொலைபேசி அறிவிக்கப்பட்ட ஆண்டு 2013.

## நிழற்படக்கருவி வசதிகள்
இது பிற்பகுதில் 13.1  மெகாபடவணுக்கள் கொண்ட நிழற்படக்கருவி, முற்பகுதில் 2 மெகாபடவணுக்கள்  நிழற்படக்கரு
#அகல பரப்பு காட்சி
#முகம் கண்டறிதல்
#பூகோள குறியிடுதல்

## மற்ற வசதிகள்
தொடு திரை அளவு 5.1 அங்குலம்

புற நினைவகம்-32 கிகாபைட்டு

## மேற்கோள்கள்

பகுப்பு:திறன்பேசிகள்
ஒட்டணி

**ஒட்டணி** அல்லது **ஒட்டு அணி** என்பது கவி தான் மனதில் கருதிய கருத்தினை நேரடியாகக்கூறாமல், அதனை வேறொரு பொருள் கொண்டு விளக்குவதாகும்.

## குறிப்பு
:*"கருதிய பொருள்தொகுத்(து) அதுபுலப் படுத்தற்(கு)<br />
:*ஒத்ததொன் றுரைப்பின்அஃ(து) ஒட்டென மொழிப."* என்கிறது [[தண்டியலங்காரம்]] 52-ஆம் பாடல்.

==வேறு பெயர்கள்==
ஒட்டணியினைப் பின்வரும் வேறு பெயர்களாலும் அறிஞர்கள் அழைப்பர்:
# *'பிறிது மொழிதல்** (புறப்பொருள்)
# நுவலா நுவற்சி
# சுருங்கச் சொல்லல்
# தொகைமொழி
# ***உள்ளுறையுவமம்**' (அகப்பொருள்)
# உவமப் போலி
# குறிப்பு நுவற்சி
தொல்காப்பியர் குறிப்பிடும் உள்ளுறை உவமம் அல்லது உவமப் போலி என்பது அகப்பொருள் பாடல்களில் மட்டும் பயின்று வரும். தெய்வம் ஒழிந்த ஏனைய கருப்பொருள்களை அடிப்படையாகக் கொண்டு கூறப்படும். மேலே ஒட்டு அணிக்குச் சான்றாகத் தண்டியலங்கார ஆசிரியர் காட்டிய *வெறிகொள் இனச்சுரும்பு* என்று தொடங்கும் பாடல், மருதத் திணைக்கு உரிய தாமரைமலர், காவிமலர் ஆகிய கருப்பொருள்களை அடிப்படையாகக் கொண்டு பாடப்பட்டிருப்பதைக் காணலாம். தொல்காப்பியர் குறிப்பிடும் உள்ளுறை உவமத்திற்கு எடுத்துக்காட்டாக இளம்பூரணரும் இப்பாடலையே காட்டியுள்ளார்.

அகப்பொருளில் பயின்று வரும் ஒட்டு அணியை 'உள்ளுறை உவமம்' என்றும், புறப்பொருளில் பயின்று வரும் ஒட்டு அணியைப் 'பிறிது மொழிதல் அணி' என்றும் இலக்கண விளக்கம் என்ற நூலின் ஆசிரியர் வைத்தியநாத தேசிகர் வேறுபடுத்திக் கூறுகின்றார்.

==வகைகள்==
ஒட்டணி நான்கு வகைகளெனப் பின்வரும் [[தண்டியலங்காரம்]] 53-ஆம் பாடல் விளக்குகிறது:
:*அடையும் பொருளும் அயல்பட மொழிதலும்,
:*அடை பொதுவாக்கி ஆங்ஙனம் மொழிதலும்,<br />
:*விரவத் தொடுத்தலும், விபரீதப் படுத்தலும்,
:''எனநால் வகையினும் இயலும் என்ப.

எனவே, ஒட்டணியின் வகைகளாவன:
# அடையும் பொருளும் அயல்பட மொழிதல்
# அடை பொதுவாக்கி அயல்பட மொழிதல்
# அடைவிரவிப் பொருள் வேறுபட மொழிதல்
# அடையை விபரீதப்படுத்துப் பொருள் வேறுபட மொழிதல்

## எடுத்துக்காட்டு
"பீலிபெய் சாகாடும் அச்சிறும் அப்பண்டம்
சால மிகுத்துப் பெயின்" - 475-ஆவது திருக்குறள், வலியறிதல், அரசியல், பொருட்பால்

மென்மையான மயிற்பீலி (மயிலிறகு) கூட அளவுக்கு அதிகமாக வண்டி மீது ஏற்றினால் அச்சு முறிந்துவிடும் என்பது பொருள். எனினும், இக்குறள் "வலியறிதல்" என்ற அதிகாரத்தில் அரசியலினைக் குறிப்பதனால் இதற்கு  வலிமையான ஓர் அரசனை வலிமையில்லாப்  பல எதிரிகள் ஒன்று சேர்ந்து எதிர்த்தால் அந்த எதிரிகளே  வெல்வர் என்னும் உள்பொருள் கொள்ள வேண்டும். எனவே கூற வந்த கருத்தினை உள்ளடக்கிய முற்றிலும் வேறொரு கருத்தினை வைத்தமையால் இச்செய்யுள் ஒட்டணியாகும்.

பகுப்பு:தமிழ் இலக்கண நூல்கள்
பகுப்பு:அணி இலக்கணம்
அநிபந்தம் (இசை)

**அநிபந்தம்** எனப்படுவது கர்நாடக இசையில் தாளக்கட்டுப்பாட்டுக்குள் அடங்காத பாடல்களைக் குறிக்கும்.

உதாரணம்:
:வெண்பா
:விருத்தம்
:திருவாசகம்
:சுலோகம்

## மேற்கோள்களும் குறிப்புகளும்

தரம் பத்து கர்நாடக இசைப்புத்தகம் (கீதவாகினி இசைக்கல்லூரி)

## இவற்றையும் பார்க்க
நிபந்தம் (இசை)

பகுப்பு:கருநாடக இசை
விரோதவணி

**விரோதவணி** அல்லது **விரோத அணி** என்பது யாப்பிலக்கணத்தில் காணப்படும் முரண் தொடையின் அணியிலக்கண உருப்பாகும். யாப்பிலக்கணமும் அணியிலக்கணமும் ஒன்றிற்கொன்று கலந்திருப்பதனையும் இவ்வுதாரணம் காட்டுகின்றது. 

## குறிப்பு
:*"மாறுபடு சொல், பொருள், மாறுபாட்டு இயற்கை,<br />
:*'விளைவு தர உரைப்பது விரோதம் ஆகும்."* என்கிறது [[தண்டியலங்காரம்]] 82-ம் பாடல்.

==விளக்கம்==
ஒரே செய்யுளுக்குள் மாறுபட்ட சொற்களையோ, பொருளையோ கொண்டிருப்பது 

==அணியின் வகைகள்==
# சொல் விரோதம்
# பொருள் விரோதம்
# சிலேடை விரோதம்

==எடுத்துக்காட்டு==
:கெடுப்பதூஉம் கெட்டார்க்குச் சார்வாய் மற்றாங்கே<br />
:எடுப்பதூஉம் எல்லாம் மழை. - *திருக்குறள், வான் சிறப்பு, அறத்துப்பால்*<br />
மேற்கண்ட குறளில் கெடுப்பதூஉம், எடுப்பதூஉம் என்பது விரோத சொற்கள் என்பதால் இது சொல் விரோத அணியாகும்.<br /><br />

:பொய்ம்மையும் வாய்மை இடத்த புரைதீர்ந்த<br />
:நன்மை பயக்கு மெனின். - *திருக்குறள், வாய்மை, துறவறவியல், அறத்துப்பால்''
மேற்கண்ட குறளில் என்பது பொய்ம்மையும் வாய்மை விரோத பொருள்கள் என்பதால் இது பொருள் விரோத அணியாகும்.

பகுப்பு:தமிழ் இலக்கண நூல்கள்
பகுப்பு:அணி இலக்கணம்
அட்சரம் (இசை)

**அட்சரம்** எனப்படுவது கர்நாடக இசையில் சுவரங்களின் கால அளவுகளை குறிப்பது ஆகும். ஸ ரி க ம ப த நி என்னும் குறில் சுவரங்களுக்கு ஒவ்வொரு அட்சரமும்,ஸா ரீ கா மா பா தா நீ என்னும் நெடில் சுவரங்களுக்கு இரு அட்சரமும் வழங்கப்படும். (,) என்னும் காற்புள்ளி ஒரு அட்சரகாலத்தைக் கொண்டது. எனவே (ஸா,) என்பதன் அட்சரகாலம் மூன்று ஆகும்.(;)இப்புள்ளி இரண்டு அட்சரகாலத்தை குறிக்கும்.(ஸா;) என்பதன் அட்சரகாலம் நான்கு ஆகும்.

## மேற்கோள்கள்

பகுப்பு:கருநாடக இசை
சிங்கம்பட்டி

**சிங்கம்பட்டி** (Singampatti) இது இந்தியாவின் தமிழ்நாடு மாநிலத்தில் அமைந்துள்ள திருநெல்வேலி மாவட்டம், அம்பாசமுத்திரம் வட்டம், அம்பாசமுத்திரம்  ஊராட்சி ஒன்றியத்தில் இருக்கும் ஒரு ஊர் ஆகும்.

## சிங்கம்பட்டிப் பாளையம்
விஜயநகரப் பேரரசின் வீழ்ச்சிக்குப் பிறகு, விஜயநகரத்தின்கீழ் மதுரை ஆட்சியாளர்களாக இருந்த வந்த விசுவநாத நாயக்கர் மதுரைக்கும் திருநெல்வேலிக்கும் இடையில், இறையாண்மை பெற்ற ஆட்சித் தலைவர்களாக ஆயினர். பாண்டிய மன்னர்களின் ஆளுமைக்குள் இருந்த குறுநில ஆட்சிப்பரப்புகளை பிரிவினை செய்து 72 பாளையங்களாக கி.பி 1433-இல் மாற்றியமைத்தார்கள். அப்போது பிறந்ததுதான் சிங்கம்பட்டி பாளையம். விஸ்வநாத நாயக்கர் மதுரையைச் சுற்றிப் புதியதாக கோட்டை அமைத்தார். அதில் அமைக்கப்பட்ட 72 கொத்தளங்களில் 21 கொத்தளங்கள் சிங்கம்பட்டி பாளையக்காரர் தலைமையில் விடப்படன. விஸ்வநாத நாயக்கர் சிங்கம்பட்டி பாளையக்காரருக்கு ‘தென்னாட்டுப் புலி’ என்ற பட்டத்தை அளித்தார். 
சிங்கம்பட்டி பாளையத்தின் அடையாளமாக இன்றும் உள்ளது சிங்கம்பட்டி அரண்மனை ஆகும். இந்த அரண்மனை ஐந்து ஏக்கரில் விரிந்துள்ளது. ஆடி அமாவாசையும் அதற்கு அடுத்த நாளும் நடக்கும் திருநாட்களில் சிங்கம்பட்டி பாளைய மன்னர் மரபின் வாரிசு மன்னர் உடையுடன் சொரிமுத்து அய்யனார் கோயில் தர்பாரில் பொதுமக்களுக்குத் தரிசனம் அளிக்கும் வழக்கம் இன்றும் உள்ளது. 

## ஆதாரங்கள்

## வெளி இணைப்புகள்
* விக்கிமேப்பியாவில் சிங்கம்பட்டி அமைவிடம்
பகுப்பு:திருநெல்வேலி மாவட்டத்திலுள்ள கிராமங்கள்
பகுப்பு:பாளையங்கள்
மாத்தூர் தொட்டிப் பாலம்

right|thumb|220px|மாத்தூர் தொட்டிப் பாலம், மேற்பகுதி

**மாத்தூர் தொட்டிப் பாலம்** (*Mathoor Aqueduct*) என்பது தமிழ்நாட்டில் கன்னியாகுமரி மாவட்டத்தில் அமைந்துள்ள தெற்கு ஆசியாவிலேயே மிக உயரமான தொட்டிப் பாலமாகும். இது கன்னியாகுமரி மாவட்டத்தின் ஒரு பெயர்பெற்ற சுற்றுலாத் தலமுமாகும்.

## பெயர் காரணம்
தொட்டி வடிவில் கட்டப்பட்டிருப்பதால் தொட்டிப் பாலம் எனவும், இரு மலைகளுக்கு நடுவே தொட்டில் போன்ற அமைப்பில் இருப்பதால் தொட்டில் பாலம் எனவும் அழைக்கப்படுகிறது. 

## கட்டுமானம்
வறட்சியை தீர்ப்பதற்காக 1963 ஆம் ஆண்டு தமிழ்நாடு முதல்வராக இருந்த காமராஜரால் தொடங்கப்பட்ட இப்பாலம் 1969இல் முழுமையாக கட்டப்பட்டு நிறைவுபெற்றது.

இதற்கான நீர் பேச்சிபாறை மற்றும் சிற்றாறு அணைகளிலிருந்து கோதையாறு கால்வாய் வழியாக கொண்டுவரப்படுகிறது.  

இந்தப் பாலத்தின் கீழ் பரளியாறு என்ற சிற்றாறு பாய்கிறது.  

தண்ணீரைக் கொண்டு செல்வதற்காக மலைப்பாங்கான காடுகளாக இருந்த மாத்தூர் பகுதியில் உள்ள கணியான் பாறை என்ற மலையையும், கூட்டுவாயுப்பாறை என்ற மலையையும் இணைக்கும் வகையில் கட்டப்பட்டுள்ளது.  

இரண்டு மலைகளை இணைக்கும் இந்தப் பாலம் நீளவாக்கில் 1,204 அடியாகவும், தரைமட்டத்திலிருந்து 104 அடி உயரத்திலும் கட்டப்பட்டு உள்ளது. இந்தப் பாலத்தைத் தாங்கி நிற்கும் ஒவ்வொரு தூணின் சுற்றளவும் 32 அடியாகும். இவ்வாறு மொத்தம் 28 தூண்கள் உள்ளன. தண்ணீர் செல்லும் பகுதிகள் ஏழு அடி அகலமும், ஏழு அடி உயரமும் கொண்ட தொட்டிகளாக தொகுக்கப்பட்டுள்ளன.

## பயன்பாடு
அணையிலிருந்து வரும் நீர் முதலில் மாத்தூர் பாலத்திற்கும் அதன்பின் செங்கோடி மற்றும் வடக்குநாட்டுப் பாலங்கள் வழியாக தேங்காய்ப்பட்டணம் கிராமத்திற்கும் செல்கின்றது. மாத்தூர் தொட்டிப் பாலம் வழியாகக் கொண்டுசெல்லப்படும் நீர் கன்னியாகுமரி மாவட்டத்தின் கல்குளம், விளவங்கோடு ஆகிய இரு வட்டங்களில் உள்ள ஊர்களின் நீர்ப்பாசனத்திற்குப் பயன்படுகிறது.

## அமைவிடம்
கன்னியாகுமரி மாவட்டம், அருவிக்கரை ஊராட்சி மன்றப் பகுதியில் மாத்தூர் தொட்டிப் பாலம் அமைந்துள்ளது. இது திருவட்டாரிலிருந்து 3 கி.மீ தொலைவிலும் இந்தியாவின் தென்முனையாகிய கன்னியாகுமரியிலிருந்து 60 கி.மீ. தொலையிலும் உள்ளது இவ்வூர் குழித்துறை இரயில் நிலையத்திலிருந்து 15 கி.மீ. தொலைவிலும், திருவனந்தபுரம் வானூர்தி நிலையத்திலிருந்து 70 கி.மீ. தொலைவிலும் அமைந்திருக்கிறது.

## மேற்கோள்கள்
 

## வெளி இணைப்புகள்
*  மாத்தூர் தொட்டிப் பாலம் பயணம் 
* விக்கிமேப்பியாவில் மாத்தூர் தொட்டிப் பாலம் அமைவிடம்
*மாத்தூர் தொட்டிப் பாலம் வீடியோ 

பகுப்பு:தமிழ்நாட்டுக் கட்டிடங்கள்
பகுப்பு:கன்னியாகுமரி மாவட்ட சுற்றுலாத் தலங்கள்
பகுப்பு:தமிழ்நாட்டில் பாலங்கள்
ஹட்ச் இலங்கை

**ஹட்ச்** (*Hutch*) இலங்கையின் ஒரு நகர்பேசிச் சேவையாகும். இது இலங்கையில் ஜூன் 2004 இல் ஆண்டு ஹட்சிசன் ஆசியா டெலிகாம் நிறுவனத்தால் ஆரம்பிக்கப்பட்டது. ஹட்ச் என்ற பிரபல இந்திய நிறுவனம் வோடபோனால் வாங்கப்பட்டு வோடபோன் எஸ்ஸார் என்ற பெயரில் இயங்குகின்றது. இது இலங்கை முழுவதும் தொலைத்தொடர்பு சேவையை வழங்கும் நிறுவனம் ஆகும். 2010 ஆண்டு இன் நிறுவனம் இலங்கை 70% நெட்வொர்க் எல்லையை கொண்டுள்ளது. ஹட்சிசன் டெலிகாம் இலங்கை இந்தோனேசியா, வியட்நாம் மற்றும் இலங்கை வளர்ந்து வரும் சந்தைகளை கொண்ட  நிறுவனமாக கருதபடுகின்றது.

## சேவைகள்
ஹச் நிறுவனம் குறுஞ்செய்தி மற்றும் சாதாரண அழைப்பு எடுக்கும் வசதிகளை வழங்குகின்றது. 3ஜி சேவைகளை வழங்கி வருவதாக ஹட்ச்சின் முகநூல் பக்கம் குறிப்பிட்டுள்ளது. ஹச்சின் போட்டி நிறுவனங்களான டயலொக், மொபிடல் பல ஆண்டுகளிற்கு முன்னரேயே இந்த சேவைகளை வழங்க ஆரம்பித்து விட்டமை குறிப்பிடத்தக்கதாகும். இந்நிறுவனம் குரல், 4ஜி சேவையை வழங்கின்றது.
5ஜி வழங்கவுள்ளதாக தகவல்.
இலங்கையின் வடக்கில் நெட்வேர்க் குறைவு.

## வலையமைப்பு எல்லை
80% உள்ளது , இலங்கையின் வடக்கு கிழக்கில் கவரேச் கிராம மட்டத்தில் இல்லை

## பாவனையாளர்கள்
இலங்கையின் அநேகமான இடங்களில் இதன் சேவையுண்டு. ஹச் நிறுவனத்தில் வாடிக்கையாளர் தொகை 12 வீதத்தினால் வீழ்ச்சியடைந்து 779,000 எனும் தொகையை எட்டியுள்ளது. சந்தையில் நிலவும் போட்டித் தன்மையும், ஹச் நிறுவனத்தில் வலையமைப்பில் நிலவும் நெருக்கடி நிலமையுமே இந்த வீழ்ச்சிக்குக் காரணம் என்று காட்டப்படுகின்றது. நகர்பேசி சந்தையில் வெறும் ஐந்து வீதத்தையே ஹச் நிறுவனம் தனது வாடிக்கையாளர்களாக கொண்டுள்ளது.

## உசாத்துணைகள்





## வெளி இணைப்புகள்
* ஹட்ச் உத்தியோகபூர்வ தளம் 

பகுப்பு:தொலைதொடர்பு நிறுவனங்கள்
பகுப்பு:இலங்கைத் தொலைத்தொடர்பு
பகுப்பு:2004 நிறுவனங்கள்
ரெட் டீ

**ரெட் டீ** (*Red Tea*) 1969 இல் ஹிக்கின்பாதம்ஸ் நிறுவனம் வெளியிட்ட ஒரு ஆங்கிலப் புதினம். இதனை எழுதியவர் பால் ஹாரிஸ் டேனியல் (பி. எச். டேனியல்). இப்புதினம் பிரித்தானிய ஆட்சியின் போது சென்னை மாகாணத்தில் தேயிலைத் தோட்டத் தொழிலாளர்களின் வாழ்வைக் கதைக்களமாகக் கொண்டுள்ளது. தமிழில் இதை “எரியும் பனிக்காடு” என்ற தலைப்பில் இரா. முருகவேள் மொழிபெயர்த்துள்ளார்; விடியல் பதிப்பகம் வெளியிட்டுள்ளது. டேனியர் ஒரு மருத்துவர். 1941-65 காலகட்டத்தில் பல அசாமியத் தேயிலைத் தோட்டங்களில் தலைமை மருத்துவ அதிகாரியாகப் பணியாற்றியவர். தொழிற்சங்க ஒருங்கிணைப்பாளராகவும் இருந்தவர். அப்போது பல தேயிலைத் தொழிலாளர்களை நேர்கண்டு அவர்களது அனுபவங்களைப் பதிவு செய்தார். அவற்றை ”ரெட் டீ” புதினத்தைத் எழுதப்பயன்படுத்தினார். கருப்பன், வள்ளி ஆகியோரின் வாழ்வை விவரிக்கும் கற்பனைக் கதையாக இருப்பினும், இப்புதினம் தேயிலைத் தொழிலாளர்களின் நிஜ வாழ்வை ஆவணப்படுத்தும் முயற்சியாகவே எழுதப்பட்டது. சென்னைப் பண்ணையார் சட்டம், 1903 இனால் எவ்வாறு தேயிலைத் தொட்டத் தொழிலாளர்களின் வாழ்வு பாதிக்கப்பட்டது என்பதைப் பதிவு செய்கிறது. தொழிலாளர்களின் அவல வாழ்க்கை, கடன் அடிமை முறை, அதிலிருந்து தப்ப இயலாமல் அவர்கள் படும் பாடும் போன்றவற்றை விவரிக்கிறது.

2013 இல் வெளியான பரதேசி தமிழ்த் திரைப்படம் இப்புதினத்தின் அடிப்படையில் எடுக்கப்பட்டது.

## மேற்கோள்கள்

பகுப்பு:ஆங்கில மொழிப் புதினங்கள்
பகுப்பு:1969 நூல்கள்
ஏதுவணி

**ஏதுவணி** அல்லது **ஏது அணி** செய்யுளில் கூறப்படும் கருத்து நிகழ்வதற்கான காரணத்தைச் சிறப்பாக எடுத்துச்சொல்ல ஆசிரியர்கள் கையாண்ட அணியாகும். "ஏது" என்பதற்கு காரணம் எனப்பொருள் உண்டு.

## குறிப்பு
:*"யாதென் திறத்தினும் இதனின் இது விளைந்ததென்<br />
:*'றேதுவிதந்(து) உரைப்ப(து) ஏது ; அதுதான்
:*'காரக ஞாபகம் எனவிரு திறப்படும்."* என்கிறது தண்டியலங்காரம் 57-ம் பாடல்.

## விளக்கம்
ஏதேனும் ஒரு பொருளின் திறத்தைக் கூறும்போது இதனால்தான் இது நிகழ்ந்தது என்ற காரணத்தைச் சிறப்பித்து எடுத்துச் சொல்வது ஏது அணி ஆகும் என்று முதல் இரு அடிகளிலும், இதன் வகைகள் காரக ஏது மற்றும் ஞாபக ஏது என்றும் உரைத்திற்று.

## அணியின் வகைகள்
இவ்வணி இரு வகைப்படும் என தண்டியலங்காரம் 57-ஆம் பாடலின் கடைசி வரி குறிப்பிடுகின்றது.
# காரகவேது அணி
# ஞாபகவேது அணி

## காரகவேது அணியின் வகைகள்
:*முதல்வனும் பொருளும் கருமமும் கருவியும்<br />
:*ஏற்பது நீக்கமும் எனஇவை காரகம்."* என்கிறது [[தண்டியலங்காரம்]] 57-ஆம் பாடல்.

இதன் பொருளானது, காரகவேது அணி 8 வகைப்படும். அவையாவன:
# முதல்வன் ஏற்பது <small>(நன்மை பயத்தல்)</small>
# முதல்வன் நீக்கம் <small>(அழிக்க வருதல்)</small>
# பொருள் ஏற்பது <small>(நன்மை பயத்தல்)</small>
# பொருள் நீக்கம் <small>(அழிக்க வருதல்)</small>
# கருமம் ஏற்பது <small>(நன்மை பயத்தல்)</small>
# கருமம் நீக்கம் <small>(அழிக்க வருதல்)</small>
# கருவி ஏற்பது <small>(நன்மை பயத்தல்)</small>
# கருவி நீக்கம் <small>(அழிக்க வருதல்)</small>

==எடுத்துக்காட்டு==
:*துப்பார்க்குத் துப்பாய துப்பாக்கித் துப்பார்க்குத்
:*துப்பாய தூஉம் மழை.* (12-வது திருக்குறள், அறத்துப்பால், பாயிரவியல், வான்சிறப்பு) 

உணவிற்கு வழிவகுக்கும் மழையே உணவாகவும் (குடிக்க நீர்) ஆகிறது என்பது பொருள். இங்கு மழை ஒரு பொருளாகவும், கரும ஏதுவாகவும், கருவியாகவும் இருப்பதனைக்காண இயல்கிறது.

பகுப்பு:தமிழ் இலக்கண நூல்கள்
பகுப்பு:அணி இலக்கணம்
கைலாச நந்தி

**கைலாச நந்தி** என்பவர் சிவாலயங்களில் காணப்பெறும் ஐவ்வகை நந்திகளில் ஒருவராவர். இவர் அனைத்து சிவாலங்களிலும்  மூலவருக்கு அருகே அமைக்கப்பெறுகிறார். கைலாயத்தில் சிவபெருமானுக்கு அருகே எப்போதும் இருப்பதனால் இவருக்கு *கைலாச நந்தி* என்று பெயர் வந்து. 

இவர் கரங்களில் பொற் பிரம்பினையும், வீர வாளினையும் கொண்டுள்ளார். இவர் எப்பொழுதும் தன்னுடைய மூச்சுக்காற்றினால் இறைவனாகிய சிவபெருமானை குளிர்வித்துக் கொண்டே இருப்பவர் என்கிறன சிவ ஆகமங்கள். சிவ ஆலயத்தினுள் அமைக்கப்பெரும் ஒரே நந்தி இவர் என்பதால் ப்ரதிஷ்டை செய்யப்படுகிறார்.

## காண்க
* சிவன்
* நந்தி தேவர்
* ஐவகை நந்திகள்

## ஆதாரங்கள்


பகுப்பு:ஐவகை நந்திகள்
சரவணப் பெருமாளையர்

**சரவணப்பெருமாளையர்** 19 ஆம் நூற்றாண்டில் தொண்டை நாட்டில் திருத்தணிகையில் சங்கமகுலமென்னும் வீரசைவ மரபில் தோன்றி, வடமொழியிலும், தென்மொழியிலும் பெரும்புலமை பெற்றுப் பல நூல்களை இயற்றிச் சென்னை மாகாணக் கல்லூரியின் முதல் தமிழ் ஆசிரியராக இருந்தவர்.

## பிறப்பு
கல்லாரகரி வீர சைவமடத்ததிபர் வழிவந்தவருமான கந்தப்பையர் அவர்களின் இளையகுமாரர் ஆவார். இவர் உடன்பிறந்தவர் *விசாகப்பெருமாளையர்* இவர்களிருவரும் கந்தப்பையருகதகு இரட்டைக் குழந்தைகளாகப் பிறந்தவர்கள். வீரசைவ மரபிரனராதலால், விசாகன், சரவணன் என்னும் சைவப்பெயர்களைப் பெற்றுள்ளனர். இவர்கள் இருவரும் தம் தந்தையாரிடத்திலே கல்வி பயின்றதோடு, இலக்கணக்கடல் இராமானுச கவிராயரிடம் இலக்கண, இலக்கியங்களைக் கற்றனர்.

## பணிகள்
*நாலடியார், நன்னூல், நைடதம் (கைக்கிளைப் படலம் வரை எழுதினார். இதன் உரை முற்றுப்பெறவில்லை.பின்னர் இவரின் மகன் எழுதினார்), திருவள்ளுவ மாலை, வெங்கைக் கோவை முதலிய நூல்களுக்கு உரை எழுதினார்.
*ஆத்திச்சூடி, கொன்றை வேந்தன், நறுந்தொகை, மூதுரை, நன்னெறி முதலிய சிறுநூல்களுக்கும் உரை எழுதினார்.
*திருக்குறள் தெளிபொருள் விளக்கவுரையும் செய்துள்ளார். 
*பூகோள தீபிகை, இயற்றமிழ்ச்சுருக்கம், அணியியல் விளக்கம், குளத்தூர்ப் புராணம் முதலிய நூல்களை இயற்றினார்.
*பிரபுலிங்க லீலையின் முதல் மூன்று கதிக்கு((மாயை உற்பத்தி வரை) ) உரை எழுதினார். ஒவ்வொரு செய்யுள் முடிவிலும் மெய்ப்பாடு, பயன்கூறுவதும் குவலயானந்தத்திலுள்ள அணிகளை எடுத்தாளுவதும் இவரது தனிஇயல்பு.
*கி.பி. 1830 ஆம் ஆண்டு திருக்குறள் பரிமேலழகர் உரையை அச்சிட்டார். திருவாசகம், திருவிளையாடல், நாலடியார் இவற்றை அச்சிட்டதாகவும் தெரிகிறது.
*திருவள்ளுவமாலை உரை மிக்க திட்பநுட்பம் வாய்ந்தது. இது சிறந்த ஆராய்ச்சியுரையாக உள்ளது. பாடல்களின் பலவகை நுட்பங்களை
:எடுத்துக்காட்டி விளக்குகின்றது. இவ்வுரையையும் விளக்கத்தையும் பலர் மேற்கொண்டனர். இவ்வுரையிலும் சில திருத்தங்களைச் செய்ய வேண்டும் என்று அறிஞர்கள் எடுத்துக்காட்டியுள்ளனர். முனைவர் உ. வே. சாமிநாத ஐயர். திருவள்ளுவமாலையில், 1330 அருங்குறளும் என்னும் செய்யுளில் (16) உள்ள ‘வீற்றிருக்கலாம்’ என்ற சொல்லிற்கு ‘ஒரு சபை நடுவிலே உயர்வாகிய ஆசனத்தில் ஏறியிருக்கலாம்’ என்று சரவணப் பெருமாளையர்’ எழுதிவிட்டார். கவலையற்றிருக்கலாம் என்பதே அதன் பொருள். சிந்தாமணி உரையிலும், திருமுருகாற்றுப்படையிலும் வீற்றிருத்தல் என்பதற்குக் கவலையற்றிருத்தல் என்று நச்சினார்க்கினியர் பொருள் கூறியிருக்கிறார்” என்று உரைக்கின்றார்கள்.
*பிரபுலிங்க லீலை, நைடதம் இவற்றின் பிற்பகுதிக்கு உரைகண்ட கந்தப்பையர் இவர் மகன் என்பது குறிப்பிடத் தக்கது.

பகுப்பு:தமிழ்நாட்டுத் தமிழறிஞர்கள்
வை. மு. கோபால கிருஷ்ணமாச்சாரியார்

**வை. மு. கோபால கிருஷ்ணமாச்சாரியார்**  என்பவர் 20 ஆம் நூற்றாண்டு உரையாசிரியர்களில் அதிகமான
நூல்களுக்கு உரை இயற்றியவர் ஆவார்.  கல்லூரிகளிலும் உயர் நிலைப்பள்ளிகளிலும்
பயிலும் மாணவர்களுக்குப் பல உரைகளை எழுதிவெளியிட்டார். இவரது உரையில் மிகுதியான வட சொற்கள் உள்ளன. இவர் விளக்கங்களை அதிகமாக எழுதும் வழக்கம் உடையவர் ஆவார்.

## படைப்பு
கம்பராமாயணம் (முழுவதும்), வில்லிபாரதம் (முழுவதும்), பத்துப் பாட்டு (தனித்தனிப் பாடல்களுக்கு உரை), சிலப்பதிகாரம் (அடைக்கலக் காதை, கடலாடுகாதை), திருக்குறள் பரிமேலழகர் விளக்கவுரை (சிறந்த ஆராய்ச்சி
முன்னுரையுடன்), நாலடியார், நன்னூல் (காண்டிகையுரை), சடகோபர் அந்தாதி, திருப்பாவை, சரசுவதியந்தாதி, திருவேங்கடக்கலம்பகம், அழகர் கலம்பகம், மதுரைக் கலம்பகம், முதுமொழிக்காஞ்சி, அஷ்டப் பிரபந்தம், நாலாயிர திவ்வியப் பிரபந்தம் முதலிய நூல்களுக்கு உரை எழுதியுள்ளார்.

## திறன்
இவரது உரைத்திறனை அறிய வில்லிபாரத உரையின் ஒரு பகுதியைக் காண்போம். விராட பருவத்தில் நிரை மீட்சிச் சருக்கம் 56 -இல்,

    முந்த ஆன்தொறு மீட்டலும் முற்கவர் பொதுவர்
    வெந்த நெய்யென அரவம் அடங்கினர்; மிகவும்
    வெந்த நெய்யினில் பால்துளி உகுத்தென ஆர்த்தார்
    வந்த மச்சர்கோ மகனோடும் வந்த கோபாலர்
என்ற பாடல் அருச்சுனன் நிரை மீட்டபோது, இடையர்கள் மனம் மகிழ்ந்ததைக் குறிப்பிடுகின்றது. இப்பாடலுக்குக் கோபால கிருஷ்ணமாசாரியார் பொழிப்புரையும், அருஞ்சொற் பொருளையும் பின்வருமாறு கூறி, விளக்கம் எழுதுகின்றார்.

***சொற்பொருள் கூறல்**: முந்த - முன்னே; ஆன்தொறு-பசுக்கூட்டத்தை; முன் கவர் பொதுவர் - முன்பு பசுக்களைக் கவர்ந்துபோன இடையர்.
***விளக்கம்**:“வெந்த நெய்-காய்ச்சுகையில் வெண்ணெயின் நீர்ப் பசையற்ற நெய்;கொதிப்புத் தணியாத நெய். 
***தொழில் பற்றி வந்த உவமையணி**: 
**பால் துளி உகுத்தல், நீர்ப்பசையற்றதையும் அருமையையும்உணர்தற்கு என்க.
**வெந்த நெய்யென அரவம் அடங்கினர் எனவும், அந்த நெய்யினில் பால் துளி உகுத்தது என ஆர்த்தார் எனவும்
** கூறியன - இடத்துக்கும் சாதிக்கும் ஏற்ற உவமைகள். இங்ஙனம் கூறுவது மகா கவிகளது இயல்பு.”

பகுப்பு:தமிழறிஞர்கள்
பகுப்பு:தமிழ் உரையாசிரியர்கள்
அவதார நந்தி

**அவதார நந்தி** என்பது சிவாலயங்களில் காணப்பெறும் ஐவ்வகை நந்திகளில் லிங்கத்திற்கு அருகே இருக்கும் கைலாச நந்திக்கு அடுத்து இருப்பதாகும். சிவபெருமானுக்கு வாகனமாக திருமால் நந்தியாக மாறியதால் இந்த நந்தியை *விஷ்ணு அவதார நந்தி* என்றும், *விஷ்ணு நந்தி* என்றும் அழைக்கின்றார்கள்.

## விஷ்ணு நந்தியாக மாறிய கதை

அசுரர்களின் தொல்லைகளைத் தாங்கமுடியாமல் முனிவர்களும், தேவர்களும் கயிலாயம் சென்று சிவபெருமானிடம் முறையிட்டனர். தேவர்கள் ஏற்பாடு செய்திருந்த தேரில் சிவபெருமான் போரிட புறப்பட்டார். 

அவர் அசுரர்களை நோக்கி செல்லும் வழியில் தேரின் அச்சு முறிந்தது. போரில் பின்தங்காமல் இருப்பதற்காக திருமால் காளையாக வடிவெடுத்து சிவபெருமானை தன் முதுகில் ஏற்றிச் சென்றார். இதனால் ரிஷபாரூடர் என்ற பெயர் சிவபெருமானுக்கு வந்தது. அவ்வாறு விஷ்ணு ரிசபமாக மாறியதால் சிவாலயங்கள் அனைத்திலும் விஷ்ணு நந்தி அமைக்கப்பெருகிறது.

இருப்பினும் நான்கு நந்திக்கும் குறைவான சிவாலயங்களில் இந்த விஷ்ணு அவதார நந்தி பிரதிஷ்ட்டை செய்யப்படுவதில்லை.

## காண்க
ஐவ்வகை நந்திகள்

## கருவி நூல்
சிவ ஆகமம்

## ஆதாரம்


பகுப்பு:ஐவகை நந்திகள்
ஐவகை நந்திகள்

**ஐவ்வகை நந்திகள்** என்பவை சிவ ஆகமங்களின் அடிப்படையில் சிவாலயங்களில் அமைக்கப்பெரும் ஐந்து நந்திகளாவர். ஆகமத்தில் ஒவ்வொரு நந்தியை அமைக்கும் விதமும், அமைவிடமும், அந்த நந்திகளின் வரலாறும் இடம்பெற்றிருக்கின்றன.

## நந்திகளின் வகை

### கைலாச நந்தி

**கைலாச நந்தி** என்பவர் சிவாலயங்களில் காணப்பெறும் ஐவகை நந்திகளில் ஒருவராவர். இவர் அனைத்து சிவாலங்களிலும்  மூலவருக்கு அருகே அமைக்கப்பெறுகிறார். கைலாயத்தில் சிவபெருமானுக்கு அருகே எப்போதும் இருப்பதனால் இவருக்கு *கைலாச நந்தி* என்று பெயர் வந்து. 

### அவதார நந்தி

**அவதார நந்தி** என்பது சிவாலயங்களில் காணப்பெறும் ஐவகை நந்திகளில் லிங்கத்திற்கு அருகே இருக்கும் கைலாச நந்திக்கு அடுத்து இருப்பதாகும். சிவபெருமானுக்கு வாகனமாக திருமால் நந்தியாக மாறியதால் இந்த நந்தியை *விஷ்ணு அவதார நந்தி* என்றும், *விஷ்ணு நந்தி* என்றும் அழைக்கின்றார்கள்.

### அதிகார நந்தி

**அதிகார நந்தி** என்பது சிவாலயங்களில் காணப்பெறும் ஐவகை நந்திகளில் மூன்றாவதாக இருப்பதாகும். கைலாயத்தில் வாயிற்காவலாக நின்றிருக்கும் நந்திக்கு, சிவபெருமானை தரிசிக்க வருபவர்களை அனுமதிக்கும் அதிகாரம் கொண்டவராக உள்ளமையினால் *அதிகார நந்தி* என்ற பெயர் வந்தது. 

### சாதாரண நந்தி

**சாதாரண நந்தி** என்பது சிவாலயங்களில் காணப்பெறும் ஐவகை நந்திகளில் நான்காவதாக  இருப்பதாகும். ஐந்து நந்திக்கும் குறைவான சிவாலயங்களில் இந்த நந்தி அமைக்கப்பெறுவதில்லை.

### பெரிய நந்தி

thumb|250px|தஞ்சை பிரகதீஸ்வர் கோவிலில் உள்ள பெரிய நந்தி

**பெரிய நந்தி** என்பது சிவாலயங்களில் காணப்பெறும் ஐவகை நந்திகளில் நுழைவுவாயிலில் காணப்பெறும் நந்தியாவார். கைலாயத்தின் காவலனாக எந்நேரத்திலும் பேர்க்கோலம் கொண்டு விஸ்வரூபத்தில் இந்த நந்தி இருக்கிறார். அதன் காரணமாக இவரை *மஹா நந்தி* என்றும் *விஸ்வரூப நந்தி* என்றும் அழைக்கின்றனர்.

## கருவி நூல்
* சிவ ஆகமம்

## காண்க
* சிவபெருமான்
* ஐவகை நந்திகள்
* அதிகார நந்தி வாகனம்
* நந்தி திருக்கல்யாணம்

## ஆதாரம்

பகுப்பு:ஐவகை நந்திகள்
அதிகார நந்தி

**அதிகார நந்தி** என்பது சிவாலயங்களில் காணப்பெறும் ஐவ்வகை நந்திகளில் மூன்றாவதாக இருப்பதாகும். கைலாயத்தில் வாயிற்காவலாக நின்றிருக்கும் நந்திக்கு, சிவபெருமானை தரிசிக்க வருபவர்களை அனுமதிக்கும் அதிகாரம் கொண்டவராக உள்ளமையினால் *அதிகார நந்தி* என்ற பெயர் வந்தது.

சிவாலயங்களில் கொடிமரத்திற்கு அருகே இந்த அதிகார நந்தி அமைக்கப்பெற வேண்டுமென சிவ ஆகமங்கள் கூறுகின்றன.

## கருடனை தடுத்த கதை
கையிலையில் இருக்கும் சிவபெருமானின் தரிசனம் பெறுவதற்காக திருமால் கருட வாகனத்தில் சென்றார். சிவபெருமானின் காவலனான நந்திதேவனிடம் அனுமதி பெற்று திருமால் சிவதரிசனத்திற்கு சென்றுவிட, கருடன் வெளியில் நின்றார். சிவதரிசனத்தில் மூழ்கிய திருமால் திரும்பிவர நேரமானதால், கருடன் நந்திதேவனிடம் அனுமதி பெறாமல் உள்ளே செல்ல முயன்றார். இதனால் இருவருக்கும் சண்டை மூண்டது. நந்தி தேவனின் ஆவேச மூச்சில் கருடன் நிலைதடுமாறி விழுந்தார்.

தன்னைக் காக்க திருமாலை அழைத்தார். சிவதரிசனத்தில் இருந்த திருமால் சிவனிடம் வேண்ட, நந்தியிடம் கருடனை மன்னிக்குமாறு சிவபெருமான் வேண்டினார். அதனால் கருடன் காக்கப்பெற்றார்.

## அதிகார நந்தி வாகனம்
சிவன் கோவில்களில் அதிகார நந்தி வாகனம் என்று ஒரு வாகனம் உண்டு.திருவிழாக் காலங்களில் சிவபெருமான் இந்த அதிகார நந்தி வாகனத்தில் வீதியுலா வருகிறார்.

## காண்க
ஐவகை நந்திகள்

## கருவி நூல்
சிவ ஆகமம்

## ஆதாரம்


பகுப்பு:ஐவகை நந்திகள்